**BĒRNU LIETU SADARBĪBAS PADOMES SĒDES**

PROTOKOLS

|  |  |  |
| --- | --- | --- |
| Rīgā | Nr.5 | 2023.gada 17.augustā |
|  |  |  |

**Vada:** Evika Siliņa, labklājības ministre

**Padomes locekļi vai to deleģētie pārstāvji:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Līga Menģelsone | veselības ministre | | Silvija Reinberga | Izglītības un zinātnes ministrijas parlamentārā sekretāre | | Ilze Dzene | tieslietu ministres padomniece | | Valentīna Gorbunova | Valsts bērnu tiesību aizsardzības inspekcijas vadītājas vietniece | | Ritvars Jansons | Kultūras ministrijas parlamentārais sekretārs | | Pēteris Vilks | Valsts kancelejas direktora vietnieks valsts attīstības jautājumos | | Imants Zaķis | Iekšlietu ministrijas Nozares politikas departamenta direktora p.i. | | Ilze Oša | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos | | Linda Skutāne | biedrības “Latvijas Bērnu Labklājības tīkls” biedre | | Inese Fecere-Antipova | biedrības “Latvijas Bērnu Labklājības tīkls” valdes locekle | | Anda Avena | nevalstiskās organizācijas “Centrs Dardedze” komunikācijas vadītāja un interešu aizstāve | |  |

**Padomes locekļi, kuri sēdē nepiedalās:**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Anda Čakša | izglītības un zinātnes ministre | | Gints Kaminskis | Latvijas Pašvaldību savienības priekšsēdis | | Inese Lībiņa-Egnere | tieslietu ministre | | Māris Kučinskis | iekšlietu ministrs | | Gunita Kovaļevska | Valsts bērnu tiesību aizsardzības inspekcijas vadītāja | | Liene Lācekle | Latvijas Bāriņtiesu darbinieku asociācijas valdes locekle, Kuldīgas novada bāriņtiesas priekšsēdētāja | | Laila Balode | biedrības “Latvijas Bērnu Labklājības tīkls” valdes locekle | |  |  | |  |

**Citi dalībnieki:**

|  |  |  |
| --- | --- | --- |
| Līga Āboliņa | | labklājības ministres ārštata padomniece bērnu tiesību politikas jautājumos |
| Dace Kļaviņa | | labklājības ministres padomniece juridiskajos jautājumos |
| Madara Černauska | | labklājības ministres biroja vadītāja |
| Natālija Laveniece-Straupmane | | Tieslietu ministrijas Valststiesību departamenta  Administratīvās atbildības politikas nodaļas vecākā juriste |
| Olita Arkle | | Izglītības un zinātnes ministrijas Izglītības departamenta vecākā eksperte |
| Agnese Lāce | | biedrības "Gribu palīdzēt bēgļiem" valdes locekle |
| Linda Jākobsone-Gavala | | biedrības "Gribu palīdzēt bēgļiem" valdes locekle |
| Nita Jirgensone | Valsts kancelejas Pārresoru koordinācijas departamenta Valsts attīstības plānošanas nodaļas konsultante | | |

**Protokolē:** Kristīne Venta-Kittele, Labklājības ministrijas Bērnu un ģimenes politikas departamenta vecākā eksperte

Sēdi sāk plkst.10:00 

**Darba kārtība:**

1. Ukrainas civiliedzīvotāju bērnu iesaistīšanās Latvijas izglītības sistēmā.
2. Apvienoto Nāciju Organizācijas īpašās pārstāves Nadžatas Mālas M’džidasziņojuma, par vizītes gaitu Latvijā un priekšlikumiem bērnu aizsardzības sistēmas pilnveidei, izskatīšana.
3. Citi jautājumi.

**1.**

**Ukrainas civiliedzīvotāju bērnu iesaistīšanās Latvijas izglītības sistēmā.**

(ziņo: L.Jākobsone-Gavala, O.Arkle)

*Par apspriežamo jautājumu izsakās: S.Reinberga, L.Meņģelsone, V.Gorbunova, I.Zaķis, L.Skutāne.*

**L.Jākobsone-Gavala:** informē, ka saskaņā ar Centrālās statistikas pārvaldes datiem š.g. no visiem Latvijā dzīvojošiem bērniem aptuveni 2% bija no Ukrainas. Tie Ukrainas bērni, kuri turpina mācīties tiešsaistē Ukrainas skolās, nereti neizmanto iespēju socializēties ar vienaudžiem un integrēties vietējā kopienā.

Vērš uzmanību uz to, ka skola Ukrainas bērniem ir vairāk nekā mācības, proti, tas cieši ir saistīts ar daudziem citiem svarīgiem aspektiem, tostarp, kognitīvās prasmes un psihoemocionālās attiecības, socializācija, drošība, interešu izglītība, atbalsts vecāku nodarbinātībai, fiziskās aktivitātes utt. (sk.1.pielikumu – prezentācija “Vairāk nekā mācības! Nepieciešamie pasākumi Ukrainas bērnu iesaistīšanai Latvijas izglītības sistēmā”).

Biedrības “Gribu palīdzēt bēgļiem” ieskatā ir nepieciešams nekavējoties - nodrošināt iekļaujošas aktivitātes (tostarp, piešķirt finansējumu nometnēm, latviešu valodas apguvei jau 2024.gada sākumā, lai pilnvērtīgi varētu izmantot pavasara brīvlaiku), nodrošināt atbalstu izglītojamiem (tostarp, skolotāju palīga atbalsts visa mācību gada laikā, t.sk., piesaistot Ukrainas pedagogus Latvijā; pašvaldībām pārliecināties, ka bērniem, kuri mācās tālmācībā, ir atbilstošas tehnoloģijas un interneta nodrošinājums; pašvaldībām iesaistīt bērnus interešu izglītībā un sniegt cita veida atbalstu), kā arī būtiski ir reģistrēt izglītības iestādes datus, lai būtu iespēja pārliecināties, ka bērns, kas mācas tālmācības programmā Ukrainā, tiešām iegūst izglītību attiecīgajā izglītības iestādē.

Aicina Izglītības un zinātnes ministriju, Iekšlietu ministriju, kurā ir izveidota īpaša komunikācijas grupa Ukrainas bēgļu jautājumos, veikt attiecīgās komunikācijas aktivitātes/ informatīvas kampaņas, mudinot vecākus/aizbildņus pieteikt bērnus Latvijas izglītības iestādēs, lai bērniem nodrošinātu kvalitatīvu klātienes izglītību un integrāciju vietējā kopienā.

Vienlaikus informē, ka biedrība “Gribu palīdzēt bēgļiem” š.g. 17.augustā uzsāks komunikācijas kampaņu “Ukrainas bērniem skola Latvijā = vairāk nekā mācības”. Kampaņa būs ukraiņu valodā.

Vienlaikus uzsver to, ka nedrīkst kavēties ar diskusiju par to, cik ilgi Ukrainas bērni varēs turpināt mācības pilnībā tiešsaistē.

**E.Siliņa:** pievienojas biedrības“Gribu palīdzēt bēgļiem” paustajam viedoklim par to, ka ļoti būtiski ir panākt to, ka Ukrainas bēgļu bērni, kas mācas tālmācības programmās Ukrainā, ir piesaistīti konkrētai izglītības iestādei. Vienlaikus atzīst, ka šo bērnu sociālizācijai ir īpaši svarīgi tas, ka viņi tiek iesaistīti arī interešu izglītības aktivitātēs.

Atzinīgi novērtē biedrības plānotokomunikācijas kampaņu “Ukrainas bērniem skola Latvijā = vairāk nekā mācības” un rosina, ka šo informāciju varētu izplatīt arī Bērnu lietu sadarbības padomē iesaistītās institūcijas caur saviem komunikācijas kanāliem.

**S.Reinberga:** paskaidro, ka bērniem nav pienākums mācīties klātienē; tā ir bērnu vecāku izvēle. Ir ģimenes, kuras atsakās bērnus reģistrēt izglītības ieguvei klātienē Latvijā.Ukrainas bēgļu bērni bez jebkādiem ierobežojumiem var iesaistīties interešu un neformālās izglītības aktivitātēs. Šo visu koordinē konkrētā pašvaldība.

Vienlaikus informē, ka šonedēļ valdībā tika apstiprināti Izglītības un zinātnes ministrijas iesniegtie grozījumi Ministru kabineta noteikumos par valsts pamatizglītības standartu, kas paredz ieviest trīs atbalsta modeļus izglītības apguvei skolēniem, kam piešķirts bēgļa statuss.

Izvērtējot skolēna zināšanas un pamatprasmes latviešu valodā un citos mācību priekšmetos, izglītības iestādes direktors varēs pieņemt lēmumu par skolēnam nepieciešamo atbalstu un skolēnu iekļaut viņa vecumam atbilstošā klasē.

**O.Arkle:** iepazīstina Bērnu lietu sadarbībaspadomes locekļus ar sagatavoto prezentāciju par Ukrainas civilliedzīvotāju izglītības ieguves iespējām - izglītības obligātumu, interešu izglītības pieejamību, atbalsta personālu, mācību līdzekļu nodrošinājums, kā arī adaptācijas nometņu organizēšanu. Vienlaikus detalizētāk informē par grozījumiem Ministru kabineta 2018.gada 27.novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem””(sk.2.pielikumu).

**L.Meņģelsone:** norāda, ka**,** ir nepieciešams nodrošināt ne tikai līdzvērtīgas iespējas iegūt izglītību, nodrošināt sociālo atbalstu, bet vienlaikus ļoti būtisks ir arī veselības aprūpes nodrošināšanas jautājums.

**E.Siliņa:** norāda, kapašvaldībai ir jāzina, kas notiek ar tās teritorijā dzīvojošiem Ukrainas bēgļu bērniem un jānodrošina nepieciešamo atbalstu sekmīgai integrācijai Latvijā. Tā kā daudzi bērni mācās tālmācības programmās, nepieciešams panākt, ka bērnus izglītības iestāde, atbalsta sistēma ierauga laikus un spēj sniegt nepieciešamo atbalstu.

Rosina apsvērt, vai caur atbalsta sniegšanu mājokļa nodrošināšanā būtu iespējams identificēt tos bērnus, kas nav reģistrēti Latvijas izglītības sistēmā, jo svarīgi, lai bērni ir redzami bērnu aizsardzības sistēmai.

Vienlaikus ļoti būtiski ir risināt finansējuma pārrāvuma risku nepieciešamajiem atbalsta pasākumiem sekmīgai integrācijai.

Iekšlietu ministrijai jāraugās, kāda šim jautājumam ir sasaiste ar Ukrainas civiliedzīvotāju atbalsta likumu. Apsvērt vai būtu iespējams caur Iekšlietu ministrijas (Pilsonības un migrācijas pārvaldes) resursiem padarīt sasniedzamus šos bērnus, lai savlaicīgi viņiem tiktu nodrošināti nepieciešamie atbalsta pasākumi.

**I.Zaķis:** norāda, ka attiecībā uz šo jautājumu šobrīd nevar sniegt konkrētu atbildi.

**L.Skutāne:** norāda, ka ne visiem vecākiem ir atbilstoši resursi. Līdz ar to ir ļoti būtiski, ka bērns apmeklē skolu, kur viņš ir attiecīgo speciālistu redzeslokā un kur viņam tiek nodrošināts vismaz nepieciešamais atbalsts.

**V.Gorbunova**: norāda, ka viens no iemesliem, kāpēc bērni netiek reģistrēti kādā no Latvijas izglītības iestādēm ir tas, ka vecāki vēlas pasargāt savus bērnus no mobinga, kas ir vērsts pret ukraiņu skolēniem.

**Nolemj**:

1) Pašvaldībām un Izglītības un zinātnes ministrijai veicināt Ukrainas bērnu iekļaušanos Latvijas vispārējā izglītības sistēmā, tostarp, stingrāk uzraudzīt, vai bērni ir reģistrēti un mācās noteiktā izglītības iestādē, sekot līdzi bērnu labbūtībai, regulāri ievākt datus un noskaidrot, kā bērni ir iejutušies Latvijā, kā arī veikt atbilstošas informācijas un komunikācijas aktivitātes.

2) Pašvaldībām veikt visus nepieciešamos pasākumus, lai Ukrainas bērni aktīvāk tiktu iekļauti interešu un neformālās izglītības aktivitātēs (jo īpaši tajos gadījumos, ja bērns nepameklē izglītības iestādi Latvijā, bet mācās tālmācības programmā Ukrainā).

3) Iekšlietu ministrijai sadarbībā ar Izglītības un zinātnes ministriju savlaicīgi risināt finansējuma pārrāvuma risku nepieciešamajiem atbalsta pasākumiem sekmīgai integrācijai.

**2.**

**Apvienoto Nāciju Organizācijas īpašās pārstāves vardarbības pret bērniem jautājumos Nadžatas Mālas M’džidas ziņojuma, par vizītes gaitu Latvijā un priekšlikumiem bērnu aizsardzības sistēmas pilnveidei, izskatīšana.**

(ziņo: L.Āboliņa )

*Par apspriežamo jautājumu izsakās: S.Reinberga, L.Meņģelsone, L.Skutāne. A.Avena.*

**L.Āboliņa:** informē parApvienoto Nāciju Organizācijas īpašās pārstāves vardarbības pret bērniem jautājumos NadžatasMālas M’džidas ziņojumā par vizīti Latvijā ietvertajiem ieteikumiembērnu aizsardzības sistēmas pilnveidei (sk. 3.pielikumu).

**S.Reinberga:** norāda, kaattiecībā uz ieteikumu “Stiprināt vardarbības novēršanu un agrīnu atklāšanu, tostarp ņirgāšanos (*bullingu*) un kibervardarbību” Izglītības un zinātnes ministrija tiek izstrādāts informatīvais ziņojums par vardarbības izplatības mazināšanu izglītības vidē (tostarp par sadarbību ar sociālajiem dienestiem) Informatīvais ziņojumu plānots tuvākajā laikā iesniegt izskatīšanai Ministru kabinetā.

**A.Avena:** norāda, ka vēlas akcentēt jautājumu par koordinatora lomu, kas arī ir viens no aspektiem šī ziņojuma ietvarā. Jautā, vai plānotās reorganizācijas ietvarā ir domāts par Valsts bērnu tiesību aizsardzības inspekcijas koordinatora lomu bērnu tiesību aizsardzības sistēmā, starpinstitūciju gadījumu koordinēšanā.

**L.Āboliņa:** sniedz nelielu ieskatu par plānoto Valsts bērnu tiesību aizsardzības inspekcijas reorganizāciju.

**L.Skutāne:** rosinakādā no nākamajām Bērnu lietu sadarbības padomes sēdēm iekļaut Valsts bērnu tiesību aizsardzības inspekcijas reorganizēšanas prezentāciju.

**Nolemj:**

1) Pieņemt zināšanai ziņojumu.

2) Atbildīgajām ministrijām un iestādēm plānot pasākumus, atbilstoši ANO īpašās pārstāves ieteikumiem.

**3.**

**Pārstāvība Eiropas Padomes Bērnu tiesību aizsardzības komitejas (Steering Committee for the Rights of the Child (CDENF)) Ukrainas bērnu konsultatīvajā grupā (Consultative group of Ukrainian children (CGU)).**

(ziņo: L.Āboliņa)

*Par apspriežamo jautājumu izsakās: L.Meņģelsone.*

**L.Āboliņa**: informē, ka Labklājības ministrija ir saņēmusi uzaicinājumu deleģēt pārstāvi Eiropas Padomes Bērnu tiesību aizsardzības komitejas Ukrainas bērnu konsultatīvajā grupā. Šīs konsultatīvās grupas mērķis būs veicināt informācijas apmaiņu un kalpot par platformu, lai apspriestu politiku attiecībā uz Ukrainas bērniem, kuri dzīvo citās Eiropas Padomes dalībvalstīs.

Tuvākajā laikā grupa risinās tādus jautājumus kā piekļuve informācijai un praksei saistībā ar Eiropas Padomes dalībvalstīs dzīvojošiem ukraiņu bērniem, atbalsts aprūpētājiem, audžuģimenēm un bērniem, nodrošinot kvalitatīvu Ukrainas institūciju bērnu uzņemšanu un aprūpi, ietverot bērnus ar invaliditāti, un iegūt labāku izpratni par dažādām bērnu aizsardzības pieejām Eiropas Padomes dalībvalstīs.

Konsultatīvā grupa darbu plāno uzsākt š.g. rudenī. Kāda no nākamajām Bērnu lietu sadarbības padomes sēdēm Labklājības ministrijas pārstāvis informēs padomes locekļus par konsultatīvajā grupā izskatītajiem jautājumiem un tās darbību.

**L.Meņģelsone:** norāda, ka Veselības ministrijas sektoram būtu ļoti noderīgi saņemt aktuālo informāciju par Ukrainas bērnukonsultatīvajā grupā izskatītajiem jautājumiem un tās darbību.

**Nolemj:**

1. Pieņemt zināšanai, ka darbam Ukrainas bērnu konsultatīvajā grupātiek deleģēta Labklājības ministrijas Bērnu un ģimenes politikas departamenta direktora vietniece Linda Liepa;
2. Pieņemt zināšanai, ka citu ministriju pārstāvji var tikt aicināti piedalīties konsultatīvajā darba grupā pēc nepieciešamības.

Nākamās sēdes laiks tiks izziņots atsevišķi.

Sēdi slēdz plkst.11.20.

Pielikumā:1) Biedrības “Gribu palīdzēt bēgļiem” prezentācija “Vairāk nekā mācības!

Nepieciešamie pasākumi Ukrainas bērnu iesaistīšanai Latvijas izglītības

sistēmā”;

2) Izglītības un zinātnes ministrijas prezentācija “Ukrainas civiliedzīvotāju izglītības ieguves iespējas”;

3) Apvienoto Nāciju Organizācijas īpašās pārstāves vardarbības pret bērniem jautājumos NadžatasMālas M’džidas ieteikumibērnu aizsardzības sistēmas pilnveidei.

|  |  |  |
| --- | --- | --- |
| Sēdes vadītāja | *Dokuments parakstīts ar drošu elektronisko parakstu un satur laika zīmogu* | E.Siliņa |

K.Venta-Kittele 67021610,

[kristine.venta-kittele@lm.gov.lv](mailto:kristine.venta-kittele@lm.gov.lv)